LATVIJAS ALPĪNISTU SAVIENĪBAS

VALDES SĒDE

PROTOKOLA Nr. 18-02

Rīgā, BJC „Daugmale”, 2018.gada 13.februārī.

Valdes sēdes laiks 18:00 – 20:00

**Sēdē piedalās:** Mihails Pietkevičs, Edgars Šāblis, Normunds Reinbergs, Māra Vilciņa, Imants Puhovs

**Protokolē:** L.Miķe

**Sēdes darba kārtība:**

**1. Iepriekšējās LAS valdes sēdes protokola apstiprināšana.**

**2. LAS 2018. gada budžets.**

**3. LAS kopsapulce 2018. gada martā.**

**4. Iespējamo LAS prezentreklāmas izstrādājumu izgatavošana.**

**5. Latvijas čempionāts alpīnismā.**

**6. Sacensību tiesneši.**

**7. Latvijas un Baltijas pārgājienu atskaites.**

**8. Sporta tūrisma sacensības.**

**9.  LAS prezidentamjāapstiprija Latvijas čempionāta un Latvijas kausa nolikumi boulderingā.**

**10. LAS iestāšanās biedra anketa biedrība „Novadnieku attīstībai”.**

**11. Par tikšnos ar Severu, virzība vēstule Nilam, tikšanās par Daugavas stadionu**

**12. Instruktoru “legalizācija".**

**13.Lēnā reakcija no klubiem uz LAS pieprasījumiem, ko darīt?**

**14. Cita informācija.**

1. Iepriekšējās LAS valdes sēdes protokola apstiprināšana.

Iebildumu nav. Apstiprina.

1. LAS 2018.gada budžets.

Reinbergs informē, ka nav zināmas summas ne no viena. Pietkevičs jautā, kad varētu uzzināt naudas summu, ar ko rēķināties. Šāblis uzsver, ka LOK summa ir apstiprināta un tā ir 21 tūkst. eiro, kā arī papildus summa par punktiem varētu būt 1,4 līdz 3 tūkstoši. Tas būs zināms uz ģenerālo asambleju.

Vilciņa informē, Sporta federācijas padomes nauda būs zināma februāra beigās.

1. LAS kopsapulce 2018.gada martā.

Pietkevics informē, ka iepriekšējā valdes sēdē vienojāmies par 29.martu, reģistrācija no plkst. 17:00, sākums plkst. 17:30. Šāblis interesējas, kas ir vajadzīgs. Vienojas, ka nepieciešams projektors pie griestiem, ekrāns. Vēlēšanu biļetens pie reģistrācijas. Informācija jāliek mājas lapā, jāizsūta visiem biedriem elektroniski.

1. Iespējamo LAS prezentreklāmas izstrādājumu izgatavošana.

Pietkevičs ierosina, ka vajadzētu domāt par LAS prezentreklāmu izstrādājumu izgatavošanu, par ko ļoti saprātīgu un ne vairumā, ko var izmantot kā dāvanas ar LAS logo. Reinbergs jautā, kādam mērķim, to nepieciešams definēt. Vilciņa atzīmē, ka jādomā par kādu naudu, savukār Šāblis - kam, cik, kādā līmenī?

Pietkevičs lūdz uz nākošo valdes sēdi katram atbildīgi padomāt par šo jautājumu.

**5. Latvijas čempionāts alpīnismā**

Reinbergs ierosina, ka jādomā, ko darīt ar Latvijas čempionātu. Ja atnāk uz startu 20 vai 30 cilvēku uz pasākumu kā šogad, tad rodas jautājums, ko darīt ar šo pasākumu. Pietkevičs ierosina, ka varētu apvienot ar jaunatnes pasākumu, tam notiekot dienas laikā un bez prezentācijām;

Šāblis: vakar bija LACA valdes sēde, pieskārās šim jautājumam, pirmkārt, būtu jātaisa vienots pasākums, viss kopā un bez šampanieša, būtu interesantāk. Otrkārt, pretenzijas bija pret nolikumu, vienā grupā ir piemēram viena komanda, iegūst čempionātu, bet grupā bija cilvēki, kas nav LAS, bet tāpat iegūst medaļas, balvas. Secinājums, stingrāk jātiesā. Rosina, vajadzētu ieviest tiem, kas nav LAS biedri, dalības maksu. Kā arī tiem, kas ir ieinteresēti, vajadzētu ļaut izteikties par nolikumu ar saviem priekšlikumiem.

Uz Šābļa ierosinājumu Reinbergs: biedri no LAS saņem daudz citu labumu, pasākumam kā tādam ir nepieciešams iegūt prestižu; Pietkevičs: nolikums jau ir apspriests, izrunāts, vienojāmies par tādu nolikumu, kāds tas ir. Miks, par nolikumu daudz spriedām, izrunājām, vienojāmies par tādu nolikumu kāds tas ir. Šāblis nepiekrīt par nolikumu, viņaprāt tas ir jāuzlabo, klases ir jāapvieno.

**6. Sacensību tiesneši.**

Šāblis aktualizē jautājumu, ka ir problēmas ar sacensību tiesnešiem. Tiesnešu nav. Rosina, ka labākos tiesnešus gada pasākumā vajadzētu atzīmēt, apbalvot vai kā citādāk patient paldies. Uz to Pietkevičs atzīmē, ka nepieciešams padomāt, kā to darīt. Jo, ja pasākumu rīko kopā, kā vienu, tad jādomā par visiem sporta veidiem – gan kāpšanas tiesnešiem, gan alpīnisma tiesnešiem – apbalvot visus, lai nav tā, ka aizmirst kādu.

Puhovs informē, ka sporta tūrismā problēmu nav, statistika jau iet par tiesnešiem.

**7. Latvijas un Baltijas pārgājienu atskaites.**

Puhovs informē, par Latvijas un Baltijas pārgājieniem, atskaišu rakstīšanu ir tā, kas atbaida cilvēkus. Cilvēki iet, fotografē, liek bildes, bet lai uzrakstītu kādu sakarīgu rindiņu, tas ir bieds, ko nedarīs neviens. Lai cik sparīgi mēs to mēģināsim stimulēt, tad to nepanāksim.

**8. Sporta tūrisma sacensības.**

Puhovs informē par aktuālo sporta tūrisma komisijas darbā. Šogad sacensības pieaugušajiem paliek. Gadā 4 sacensības ar visām ieskaitēm. Šīs nedēļas beigās ir pirmās sacensības. Esam pieķērušies pie sacensību satura jautājuma, kuri elementi kurās sacensību grupās. Šo informāciju var apskatīties visi treneri, dot savus priekšlikumus. Kā arī ir izstrādāta un tiek slīpēta sacensību vērtēšanas sistēma.

**9. LAS prezidentamjāapstiprija Latvijas čempionāta un Latvijas kausa nolikumi boulderingā.**

Apstiprina.

**10.LAS iestāšanās biedra anketa biedrība „Novadnieku attīstībai”**

Apstiprina.

11. **Par tikšnos ar Severu, virzība vēstule Nilam, tikšanās par Daugavas stadionu**

Reinbergs informē, ka saistībā ar Daugavas stadionu ir iedots minimālais saraksts ar uzskaitījumu, ko gribam/kas būtu nepieciešams kāpšanas sportam. Pietkevičs sola meklēt tikšanos ar Severu.

**12. Instruktoru “legalizācija”.**

Reinbergs aktualizē jautājumu par kāpšanas sienu instruktoru legalizāciju. Treneris ir tas, kurš fiziski attīsta, bet instruktors afbild par drošību. Jautājums, kā to padarīt par obligātu prasību. Interesē, lai instruktors varētu strādāt bez C apmācības kategorijas. Vilciņa iebilst, ka pašvaldības neapmaksās instruktora darbu, ja tas nebūs ar pedegoga izglītību.

Pietkevičs pēc Olimpiādes ies pie Fogela, marta sākumā runās par šo jautājumu.

13. Cita informācija

Reinbergs informē, ka tik traki, kā šogad vēl nav bijis, ka 4 klubi nav atsaukušies uz LAS pieprasījumu.

Pietkevičs informē, ka LOK ģenerālā asambleja notiks 23.martā 11:00 Parking Hotel Krogus iela 1, Rīgā, vieta diviem LAS pārstāvjiem. Reinbergs netiek, tiek nolemts, dosies Pietkevičs un Šāblis.

Šāblis aktualizē jautājumu par grūtās kāpšanas reitingu. Pietkevičs uz to atbild, ka reitinga 2018.gadā vairs nebūs. Reinbergs ierosina, ka vajag saglabāt vienu balvu par reģistrēto vislielāko skaitu kāpienu.

Vilciņa ierosina jautājumu lemšanai - e-pasta vēstule par reklāmas izvietošanu LAS mājas lapā. Nolemj - atbildam – paldies, mūs tas neinteresē.

Šāblis informē, ka Rīgas sporta nakts notiks šī gada 1.septembrī vienlaicīgi ar “Nāc un piedalies” pie Kongresu nama.

Vilciņa informē, ka jāizpilda aptauja par komunikāciju, lūgums sūtīt preses relīzes uz Latvijas sporta federāciju. Jautājums, kas šo aptauju aizpildīs. Vienojas, ka anketu aizpildīs Vilciņa.

Šāblis aktualizē jautājumu par biedrības dalības maksu. 2018.gadā paliek iepriekš noteiktā dalības maksa. Reinbergs rosina, ka to nemainīgu atstāt arī 2019.gadā.

Šāblis aktualizē jautājumu par LAS mājas lapu. Vienojas par šo jautājumu padomāt un nākošā sēdē atgriezties pie tā.